CELEX: 52018JC0035
Language: sl
Date: 2018-11-28
Title: Skupni predlog SKLEP SVETA o stališču, ki se zavzame v imenu Evropske unije v okviru Pridružitvenega sveta, ustanovljenega z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi, v zvezi z dvoletnim podaljšanjem prednostnih nalog partnerstva EU-Jordanija

EVROPSKA KOMISIJA
            Bruselj, 28.11.2018
            JOIN(2018) 35 final
            2018/0406(NLE)
            Skupni predlog
            SKLEP SVETA
            o stališču, ki se zavzame v imenu Evropske unije v okviru Pridružitvenega sveta, ustanovljenega z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi, v zvezi z dvoletnim podaljšanjem prednostnih nalog partnerstva EU-Jordanija
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o stališču, ki se sprejme v imenu Unije v okviru Pridružitvenega sveta, ustanovljenega z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi, v zvezi s predvidenim sprejetjem sklepa, da se prednostne naloge partnerstva EU-Jordanija podaljšajo za dve leti.
            
            
               2.Ozadje predloga
            
            
               2.1.Sporazum o pridružitvi 
            
            
               Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi (v nadaljnjem besedilu: Sporazum o pridružitvi) je bil podpisan 24. novembra 1997, veljati pa je začel 1. maja 2002. Sporazum o pridružitvi je pravna podlaga za dvostranske odnose med EU in Jordanijo. Cilji sporazuma so:
            
            
               –zagotoviti primeren okvir za politični dialog, ki omogoča razvoj tesnih političnih odnosov med pogodbenicama,
            
            
               –vzpostaviti pogoje za postopno liberalizacijo blagovne menjave ter trgovanja s storitvami in kapitalom,
            
            
               –z dialogom in medsebojnim sodelovanjem pospeševati razvoj uravnoteženih gospodarskih in socialnih odnosov med pogodbenicama,
            
            
               –izboljšati življenjske razmere in pogoje zaposlovanja ter povečati produktivnost in finančno stabilnost,
            
            
               –spodbujati regionalno sodelovanje z namenom utrditve mirnega sožitja ter gospodarske in politične stabilnosti,
            
            
               –spodbujati sodelovanje na drugih področjih, ki so v vzajemnem interesu.
            
            
               2.2.Pridružitveni svet
            
            
               Sporazum o pridružitvi ustanavlja Pridružitveni svet, ki je pooblaščen za sprejemanje sklepov za doseganje ciljev Sporazuma v primerih, predvidenih v tem sporazumu. Sklepi so zavezujoči za pogodbenici. Skupni odbor lahko podaja tudi priporočila. V skladu s poslovnikom Pridružitvenemu svetu izmenično predsedujeta EU in Jordanija za obdobje 12 mesecev. Pridružitveni svet zaseda redno enkrat letno na ministrski ravni. Izredne seje Pridružitvenega sveta se lahko skličejo na zahtevo ene pogodbenice ob soglasju druge pogodbenice.
            
            
               2.3.Predvideni akt Pridružitvenega sveta 
            
            
               Pridružitveni svet sprejme sklep o podaljšanju prednostnih nalog partnerstva EU-Jordanija za obdobje 2016–2018 do konca leta 2020. V skladu s členom 10 poslovnika Pridružitvenega sveta bo sklep sprejet s pisnim postopkom.
            
            
               3.Stališče, ki se zavzame v imenu Unije
            
            
               Stališče, ki ga sprejme Evropska unija v Pridružitvenem svetu, ustanovljenem s Sporazumom o pridružitvi, glede sprejetja sklepa o dvoletnem podaljšanju prednostnih nalog partnerstva EU-Jordanija temelji na besedilu sklepa, priloženega temu sklepu. 
            
            
               S Sklepom št. 1/2016 Pridružitvenega sveta iz decembra 2016 sta se EU in Jordanija dogovorili o prednostnih nalogah partnerstva za usmerjanje partnerstva v obdobju 2016–2018, pri čemer je bil do konca leta 2018 predviden pregled v zvezi s podaljšanjem prednostnih nalog partnerstva za nadaljnji dve leti zaradi političnega, varnostnega in gospodarskega razvoja. Od takrat sta obe pogodbenici nadaljevali gradnjo na močnem in trdnem partnerstvu ter se po pregledu prednostnih nalog partnerstva dogovorili, da bodo še naprej veljavne kot vodilni dokument za nadaljnjo krepitev partnerstva. 
            
         
         
            
               Pakt EU-Jordanija, ki je priložen prednostnim nalogam partnerstva in ki opredeljuje vzajemne zaveze za izvajanje prednostnih nalog partnerstva ter obravnava učinek krize v Siriji, se redno pregleduje v okviru dvostranskega sodelovanja med EU in Jordanijo ter v okviru drugih ustreznih dialogov in srečanj, na primer na dveh bruseljskih konferencah „Podpora prihodnosti Sirije in širše regije “, ki sta potekali od 4. do 5. aprila 2017 in od 24. do 25. aprila 2018 in na katerih so bili sprejeti posebni dokumenti o rezultatih v zvezi z Jordanijo.
            
            
               V obdobju 2019–2020 se lahko po potrebi izvede nadaljnji pregled prednostnih nalog partnerstva in pakta.
            
            
               Zato je podaljšanje prednostnih nalog partnerstva do konca leta 2020 v interesu pogodbenic.
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               V členu 218(9) Pogodbe o delovanju Evropske unije (PDEU) so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje akte, ki imajo pravni učinek po pravilih mednarodnega prava, ki urejajo zadevni organ. Vključuje tudi instrumente, ki nimajo zavezujočega učinka v mednarodnem pravu, vendar lahko „odločilno [vplivajo] na vsebino ureditve, ki jo zakonodajalec Unije sprejme“
                  1
               .
            
            
               4.1.2.Uporaba v obravnavanem primeru
            
            
               Pridružitveni svet je organ, ustanovljen s sporazumom, in sicer s Sporazumom o pridružitvi.
            
            
               Akt, k sprejetju katerega se poziva Pridružitveni svet, je akt s pravnim učinkom. Predvideni akt ima pravne učinke, ker bo sedanje prednostne naloge partnerstva podaljšal za dve leti. 
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se v imenu Unije zavzame stališče. Če ima predvideni akt dva cilja ali elementa in če je eden od teh ciljev ali elementov prepoznaven kot glavni, drugi pa kot postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na sodelovanje s tretjo državo v okviru Sporazuma o pridružitvi in evropske sosedske politike.
            
            
               Materialna pravna podlaga za predlagani sklep je torej člen 217.
            
            
               4.3.Sklepne ugotovitve
            
            
               Pravna podlaga predlaganega sklepa bi moral biti člen 217 PDEU v povezavi s členom 218(9) PDEU.
            
         
         
            
               2018/0406 (NLE)
            
            
               Skupni predlog
            
            
               SKLEP SVETA
            
            
               o stališču, ki se zavzame v imenu Evropske unije v okviru Pridružitvenega sveta, ustanovljenega z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi, v zvezi z dvoletnim podaljšanjem prednostnih nalog partnerstva EU-Jordanija
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,
            
            
               ob upoštevanju predloga Evropske komisije in visokega predstavnika Unije za zunanje zadeve in varnostno politiko,
            
            
               ob upoštevanju naslednjega:
            
            
               (1)Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi je bil podpisan 24. novembra 1997, veljati pa je začel 1. maja 2002
                  2
               .
            
            
               (2)Na podlagi pregleda prednostnih nalog partnerstva EU-Jordanija, ki jih je Pridružitveni svet sprejel decembra 2016, se pogodbenici strinjata, da so še naprej veljavne kot vodilni dokument za nadaljnjo krepitev partnerstva.
            
            
               (3)V skladu s členom 91(1) Evro-mediteranskega sporazuma lahko Pridružitveni svet sprejema sklepe za namen doseganja ciljev Sporazuma.
            
            
               (4)Pridružitveni svet s pisnim postopkom sprejme sklep o podaljšanju prednostnih nalog partnerstva do konca leta 2020.
            
            
               (5)Primerno je določiti stališče, ki naj se v imenu Unije zavzame v Pridružitvenem svetu, saj bo sklep za Unijo zavezujoč –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se zavzame v imenu Unije v okviru Pridružitvenega sveta, ustanovljenega z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi, v zvezi z dvoletnim podaljšnjem prednostnih nalog partnerstva EU-Jordanija, temelji na osnutku sklepa Pridružitvenega sveta EU-Jordanija, ki je priložen temu sklepu.
            
            
               Člen 2
            
            
               Ta sklep je naslovljen na Komisijo in na visoko predstavnico.
            
            
               V Bruslju,
            
            
               
                     Za Svet
               
            
         
         
            
               
                     Predsednik
               
            
         
         
            
                  
                     (1)
                  
                        Sodba Sodišča z dne 7. oktobra 2014, Nemčija proti Svetu, zadeva C-399/12, ECLI:EU:C:2014:2258, točke 61 do 64. 
               
               
                  
                     (2)
                  
                        Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi, UL L 129/3, 15.5.2002.
               
            
      
    ---documentbreak--- 
      
         
               EVROPSKA KOMISIJA
            Bruselj, 28.11.2018
            JOIN(2018) 35 final
            skupnemu predlogu
            PRILOGA
            k
            SKLEPA SVETA
            o stališču, ki se zavzame v imenu Evropske unije v okviru Pridružitvenega sveta, ustanovljenega z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi, v zvezi z dvoletnim podaljšanjem prednostnih nalog partnerstva EU-Jordanija
            
               
         
         
            
               PRILOGA
               SKLEP št. 1/2018 13. PRIDRUŽITVENEGA SVETA EU-Jordanija
               
                  z dne [dd/mm/llll]
               
                  o dogovoru o podaljšanju prednostnih nalog partnerstva EU-Jordanija
            
            
            
            
            
               PRIDRUŽITVENI SVET EU-JORDANIJA JE –
            
            
            
               ob upoštevanju Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Jordanijo na drugi strani (v nadaljnjem besedilu: Evro-mediteranski sporazum),
            
            
            
               ob upoštevanju naslednjega:
            
            
            
               (1)Evro-mediteranski sporazum o pridružitvi med Evropskimi skupnostmi in njihovimi državami članicami na eni strani ter Jordanijo na drugi strani je bil podpisan 24. novembra 1997, veljati pa je začel 1. maja 2002.
            
            
               (2)Pridružitveni svet je na podlagi člena 91 Evro-mediteranskega sporazuma pooblaščen za sprejemanje ustreznih sklepov za namene doseganja ciljev Sporazuma.
            
            
               (3)Člen 101 Sporazuma določa, da pogodbenici sprejmeta vse splošne in posebne ukrepe, potrebne za izpolnjevanje svojih obveznosti iz Sporazuma, ter poskrbita za doseganje ciljev iz Sporazuma.
            
            
               (4)S Sklepom št. 1/2016 iz decembra 2016 se je Pridružitveni svet dogovoril o prednostnih nalogah partnerstva EU-Jordanija za obdobje 2016–2018, da bi utrdili svoje partnerstvo s ciljem podpreti in okrepiti odpornost in stabilnost Jordanije, hkrati pa skušali obravnavati tudi učinke dolgotrajnega konflikta v Siriji.
            
            
               (5)Na podlagi pregleda prednostnih nalog partnerstva EU-Jordanija sta se EU in Jordanija dogovorili, da je treba prednostne naloge partnerstva, kot so bile dogovorjene v letu 2016, podaljšati do konca leta 2020 ter da se lahko v obdobju 2019–2020 prednostne naloge partnerstva in pakt EU-Jordanija, ki so priloženi sporazumu, po potrebi pregledajo.
            
            
               (6)Člen 10 poslovnika Pridružitvenega sveta določa možnost sprejemanja sklepov s pisnim postopkom med zasedanji, če se pogodbenici s tem strinjata –
            
            
            
               SKLENIL:
            
            
         
         
            
               Člen 1
            
            
               Pridružitveni svet s pisnim postopkom sklene, da se prednostne naloge partnerstva EU-Jordanija, priložene njegovemu Sklepu št. 1/2016 iz decembra 2016, podaljšajo do konca leta 2020.
            
            
            
               Člen 2
            
            
               Ta sklep začne veljati na dan sprejetja.
            
            
            
               V xx, [dan mesec leto].
            
            
            
            
            
                  Za Pridružitveni svet
            
            
                  Predsednik